ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660034401
ขอให้ปรับปรุงการให้บริการของเจ้าหน้าที่สำนักงานเขตหลักสี่ กรุงเทพมหานคร เนื่องจากวันที่ 30 สิงหาคม 2566 เวลาประมาณ 12.00 น. ผู้ร้องได้ไปติดต่อหน่วยงานดังกล่าวเพื่อขอคัดสำเนา ชื่อ นามสกุล ของอากง ที่เสียชีวิตแล้วประมาณ 10-20 ปี เพื่อใช้ในการทำบุญ โดยเมื่อไปถึงได้ติดต่อเจ้าหน้าที่จุดบริการเคาน์เตอร์ที่ 4 เป็นบุคคลเพศชาย อายุประมาณ 40 ปี สูงประมาณ 160 เซนติเมตรขึ้นไป รูปร่างผอม ผิวคล้ำ ขณะนั้นได้นำบัตรประจำตัวประชาชนของผู้ร้องพร้อมสำเนาทะเบียนบ้านให้เจ้าหน้าที่ดูและแจ้งว่าเป็นหลาน (ในเอกสารก็มีหมายเลข 13 หลักของบิดา) เจ้าหน้าที่ฯ คนดังกล่าว แจ้งว่าให้ข้อมูลได้เพียงชื่อ และนามสกุลไม่มี และแจ้งว่าบุคคลอื่นที่มาขอคัดสำเนาแบบเดียวกันกับของผู้ร้องก็คัดสำเนาได้เพียงชื่อเท่านั้น ขณะนั้นมีการถ่ายเอกสารให้และเก็บค่าบริการ 20 บาท (ยี่สิบบาทถ้วน) และเจ้าหน้าที่ก็ทำสีหน้าไม่พอใจ พร้อมแนะนำให้ไปตรวจสอบด้วยตัวเอง ต่อมาผู้ร้องได้ไปติดต่อสอบถามกับเจ้าหน้าที่ฝ่ายประชาสัมพันธ์ ปรากฏว่าสามารถดูข้อมูลได้ จากกรณีดังกล่าวทำให้ผู้ร้องไม่ได้รับความสะดวกในการติดต่อใช้บริการ เนื่องจากในเอกสารก็มีหมายเลข 13 หลักของบิดา และไม่พึงพอใจในการให้บริการของเจ้าหน้าที่ (ผู้ร้องประสงค์ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata